भारत के केंद्रीय सरकार के मंत्रालय
भारत सरकार अपने कार्यकारी अधिकार का प्रयोग राज्य के कई सरकारी मंत्रालयों या विभागों के माध्यम से करती है। एक मंत्रालय, अधिकारियों से बना होता है, जिन्हें सिविल सेवकों के रूप में जाना जाता है, और एक मंत्री के माध्यम से राजनीतिक रूप से जवाबदेह होता है। अधिकांश प्रमुख मंत्रालयों का नेतृत्व एक कैबिनेट मंत्री करता है, जो केंद्रीय मंत्रिपरिषद में बैठता है, और आमतौर पर कनिष्ठ मंत्रियों की एक समूह द्वारा सहायता प्रदान किया जाता है, जिसे राज्य मंत्री कहा जाता है। एक केंद्रीय मंत्री को कैबिनेट मंत्री के रूप में भी जाना जाता है। कुछ मंत्रालयों के उपविभाग होते हैं जिन्हें विभाग कहा जाता है। उदाहरण के लिए, संचार मंत्रालय के दो विभाग हैं, जैसे की, दूरसंचार विभाग और डाक विभाग ।